**Dejan Stankovic** (serbcha: *Дејан Станковић, Dejan Stanković*)-serb futbolchisi va futbol murabbiyi.1978-yil 11-sentabrda Belgradda tugʻilgan.

Stankovic „Srvena Zvezda" bitiruvchisi,1998-yilda Italiyaga koʻchib oʻtdi va u yerda Rimning „Latsio" va Milanning „Internazionale" klublarida oʻynadi.

Umuman olganda Yugoslaviya,Serbiya,Serbiya va Chernogoriya terma jamoalari uchun Stankovic 103 oʻyin oʻtkazib,16 gol urgan.2006-2011-yillarda Serbiya terma jamoasi sardori boʻlgan.1998,2006 va 2010-yilgi jahon chempionati va 2000-yilgi Yevropa chempionatida ishtirok etgan.

Hozir Serbiyaning „Srvena Zvezda" klubi bosh murabbiyi.

Faoliyati
---------

Stankoviclar oilasi Belgradning Zemun chekkasida yashagan, u yerda aholining aksariyati „Srvena Zvezda"ni qoʻllab-quvvatlaydi, ammo Dejan Yugoslaviyaning „Teleoptik" futbol klubining bitiruvchisi.

Dejan 1994/95-yilgi mavsumda Belgrad klubining asosiy jamoasida debyut qildi va milliy chempionatdagi ilk golini „Podgoritsa" darvozasiga kiritdi.Yaxshi uzatmalarga ega boʻlgan va katta mehnat qiladigan yarim himoyachi tez orada muxlislarning sevimlisiga va jamoa yetakchisiga aylandi.1996/97-yilgi mavsumda Stankovic Kubok egalari kubogida „Kayzerslautern" ustidan qozonilgan gʻalabaning asosiy ijodkorlaridan biriga, keyin esa jamoa sardoriga aylandi.

Yetakchi klublarning skautlari bunday gʻayrioddiy futbolchiga eʼtibor qaratishdan boshqa iloji yoʻq edi va 1998-yilning yozida 19 yoshli Stankovic Rimning "Latsio" klubi bilan shartnoma imzoladi va u yetti yarim million funtga sotildi.Yosh Dejan yangi klubi uchun birinchi rasmiy oʻyinda-1998-yil sentabr oyida „Piachensa"ga qarshi oʻyinda gol urdi.Jamoa bilan birga 1999/2000-yilgi mavsumda Italiya chempioni boʻldi.

Asta-sekin „Latsio" klubining moliyaviy ahvoli yomonlashdi va klub yetakchilarni sota boshladi.2004-yil yanvar oyida „Yuventus" faol qiziqish bildirgan futbolchi „Internasionale" bilan shartnoma imzoladi va u yerda Roberto Manchini bilan yana birlashdi.Dejanning sobiq sherigi uning murabbiyiga aylandi."Inter"da Dejan muntazam ravishda maydonga tushib, yo yarim himoyaning markazida yoki chap qanotida harakatlanardi.

2011-yilning 5-aprelida u UEFA Chempionlar Ligasi chorak finali doirasidagi „Internasionale"-"Shalke 04" uchrashuvida gol urdi.Biroq ular nemislarga 2:5 hisobida magʻlub boʻldi.

Dejan Stankovic bir necha bor „Inter"ga sodiqligini taʼkidlab oʻtgan va u Italiya klubida faoliyatining soʻnggi kunigacha oʻynashga tayyor ekanligini taʼkidlagan.2013-yilning yozida *"qora-koʻklar* "tomonlarning kelishuviga koʻra u bilan shartnomani bekor qilganda,Stankovic „Srvena Zvezda" tarkibida hech boʻlmaganda xayrlashuv oʻyinini oʻtkazishini aytdi.Shu sababli Belgrad klubi Dejanni oʻz jamoasiga qaytarish imkoniyatini koʻrib chiqa boshladi, ammo Stankovic hech qachon „Srvena Zvezda"ga qaytmadi.2013-yil 26-avgustda Stankovic nafaqaga chiqqanini eʼlon qildi.

2014-yilda futbolchilik faoliyatini yakunlaganidan soʻng, Stankovic „Udineze" bosh murabbiyi Andrea Stramachchioni yordamchisiga aylandi.2014/15-yilgi mavsum yakunlanib, Stramachchioni bosh murabbiylikdan ketganidan keyin u ham jamoani tark etdi.2015-yilda u „Internasionale" boshqaruvchisi boʻldi va u yerda 2016-yilgacha ishladi.2017-yilda u UEFA prezidenti Aleksandr Cheferinning maslahatchisi etib tayinlangan.

2019-yilning 21-dekabr kuni Stankovic „Srvena Zvezda" bosh murabbiyi etib tayinlandi.

Terma jamoada
-------------

Dejan Stankovic milliy terma jamoadagi debyutini 1998-yilda oʻtkazgan va oʻshandan beri uning oʻrta chizigʻidagi asosiy futbolchisi boʻlib kelmoqda.Dejan 1998-yili Fransiyada bo'lib o'tgan jahon chempionatida milliy terma jamoa safida uchta oʻyinda maydonga tushgan.Stankovic UEFA Yevro-2000 saralashining barcha oʻyinlarida maydonga tushdi va uning jamoasi chorak finalga chiqqan final musobaqasida muhim rol oʻynadi.2011-yil 7-oktabrda Italiyaga qarshi Yevro-2012 saralash bahsida Dejan Serbiya/Yugoslaviya terma jamoasi safida 100-uchrashuvini oʻtkazdi. Yevro-2012 saralash musobaqasi yakunlangach, u terma jamoadagi faoliyatini yakunlaganini eʼlon qildi.

2013-yil 11-oktabr kuni Novi Sad shahrida Serbiya va Yaponiya terma jamoalari oʻrtasidagi oʻrtoqlik oʻyini yarim himoyachi uchun terma jamoadagi oxirgisi boʻldi.35 yoshli futbolchi Serbiya terma jamoasi safida 103 ta oʻyin oʻtkazib, oʻyinlar soni boʻyicha rekordchiga aylandi.

Yutuqlari
---------

### Futbolchi sifatida

**"Srvena Zvezda"**
* Yugoslaviya chempioni-1995
* Yugoslaviya kubogi sohibi-1995,1996,1997

**"Lasio"**
* Italiya chempioni-1999/00
* Italiya kubogi sohibi-2000
* Italiya Superkubogi sohibi-1998,2000
* Kubok egalari kubogi sohibi-1999
* UEFA Superkubogi sohibi-1999

**"Inter"**
* Italiya chempioni-2005/06,2006/07,2007/08 2008/09, 2009/10
* Italiya kubogi sohibi-2004,2005,2006,2010,2011
* Italiya Superkubogi sohibi-2005,2006,2008,2010
* UEFA Chempionlar ligasi gʻolibi-2009/10
* FIFA klublar oʻrtasidagi jahon chempionati gʻolibi-2010

### Murabbiy sifatida

**"Srvena Zvezda"**

* Serbiya chempioni-2019/20,2020/21,2021/22
* Serbiya kubogi sohibi-2021

Manbalar
--------

1. ↑  Dejan Stankovic // Transfermarkt.com (mn.) — 2000.
2. ↑  DEJAN STANKOVIC // Base de Datos del Futbol Argentino (isp.)
3. ↑  „Станкович: «Хочу завершить карьеру в „Интере"»". 14-oktabr 2013-yilda asl nusxadan arxivlandi. Qaraldi: 27-may 2014-yil.
4. ↑  „Контракт Станковича с «Интером» будет расторгнут по взаимному согласию сторон". 6-noyabr 2013-yilda asl nusxadan arxivlandi. Qaraldi: 27-may 2014-yil.
5. ↑  „Станкович: «Как минимум прощальный матч точно проведу в составе „Црвены звезды"»". 13-oktabr 2013-yilda asl nusxadan arxivlandi. Qaraldi: 27-may 2014-yil.
6. ↑  „«Црвена звезда» рассматривает возможность возвращения Пантелича и Станковича". 29-oktabr 2013-yilda asl nusxadan arxivlandi. Qaraldi: 27-may 2014-yil.
7. ↑  *АРКАДИЙ КАПЕЛЬКА.* „Деян Станкович стал заместителем главы УЕФА" (ru). *Footboom.ru*. Qaraldi: 21-fevral 2021-yil.
8. ↑  „Экс-игрок «Интера» Станкович назначен главным тренером «Црвены Звезды» - 21 декабря 2019 - Sport24" (ru). *sport24.ru*. 29-iyul 2021-yilda asl nusxadan arxivlandi. Qaraldi: 21-fevral 2021-yil.
9. ↑  „Видич и Станкович уходят из сборной Сербии". 14-oktabr 2011-yilda asl nusxadan arxivlandi. Qaraldi: 12-oktabr 2011-yil.
10. ↑  „Станкович сыграл прощальный матч за сборную Сербии". 12-oktabr 2013-yilda asl nusxadan arxivlandi. Qaraldi: 12-oktabr 2013-yil.

Havolalar
---------

* germany06.ru saytida futbolchi profili


1. ↑   Kolichestvo igr i golov za professionalniy klub schitaetsya tolko dlya razlichnix lig natsionalnix chempionatov.
2. ↑   Kolichestvo igr i golov za natsionalnuyu sbornuyu v ofitsialnix matchax.
3. ↑   Obnovleno po sostoyaniyu na 11-dekabrya 2019 goda.